CELEX: 32020D0903
Language: lv
Date: 2020-06-29 00:00:00
Title: Padomes Lēmums (KĀDP) 2020/903 (2020. gada 29. jūnijs), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya)

30.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 207/32
               
            
         PADOMES LĒMUMS (KĀDP) 2020/903
         (2020. gada 29. jūnijs),
         ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 22. maijā pieņēma Lēmumu 2013/233/KĀDP (1), ar ko izveidoja Eiropas Savienības Integrētas robežu pārvaldības palīdzības misiju Lībijā (EUBAM Libya).
                  
               
                     (2)
                  
                  
                     Padome 2018. gada 17. decembrī pieņēma Lēmumu (KĀDP) 2018/2009 (2), ar ko EUBAM Libya pilnvaru termiņu pagarināja līdz 2020. gada 30. jūnijam.
                  
               
                     (3)
                  
                  
                     Politikas un drošības komiteja (PDK) 2020. gada 16. aprīlī vienojās, ka sakarā ar Covid-19 pandēmiju EUBAM Libya termiņš būtu jāpagarina vēl par vienu gadu ar tādām pašām pilnvarām, kuras var pārskatīt, tiklīdz apstākļi to ļauj.
                  
               
                     (4)
                  
                  
                     PDK 2020. gada 14. maijā arī vienojās, ka Vincenzo TAGLIAFERRI kungam, kurš ar Politikas un drošības komitejas Lēmumu (KĀDP) 2016/1634 (3)2016. gada 30. augustā tika iecelts par misijas vadītāju un kura pilnvaras tika regulāri pagarinātas – pēdējo reizi ar Politikas un drošības komitejas Lēmumu (KĀDP) 2019/2077 (4) līdz 2020. gada 30. jūnijam –, būtu jāturpina pildīt šos amata pienākumus līdz 2020. gada 30. septembrim.
                  
               
                     (5)
                  
                  
                     Lēmums 2013/233/KĀDP būtu attiecīgi jāgroza.
                  
               
                     (6)
                  
                  
                     
                        EUBAM Libya tiks īstenota situācijā, kas var pasliktināties un kas varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Ar šo Lēmumu 2013/233/KĀDP groza šādi:
            
                        1)
                     
                     
                        lēmuma 6. pantam pievieno šādu punktu:
                        
                           “8.   Misijas vadītājs laikposmā no 2020. gada 1. jūlija līdz 2020. gada 30. septembrim ir Vincenzo TAGLIAFERRI kungs.”;
                        
                     
                  
                        2)
                     
                     
                        lēmuma 13. panta 1. punkta sesto daļu aizstāj ar šādu:
                        “Finanšu atsauces summa, kas paredzēta EUBAM Libya izdevumu segšanai no 2019. gada 1. janvāra līdz 2021. gada 30. jūnijam, ir 60 038 863,03 EUR.”;
                     
                  
                        3)
                     
                     
                        lēmuma 16. panta otro daļu aizstāj ar šādu:
                        “To piemēro līdz 2021. gada 30. jūnijam.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 29. jūnijā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums 2013/233/KĀDP (2013. gada 22. maijs) par Eiropas Savienības Integrētas robežu pārvaldības palīdzības misiju Lībijā (EUBAM Libya) (OV L 138, 24.5.2013., 15. lpp.).
         
            (2)  Padomes Lēmums (KĀDP) 2018/2009 (2018. gada 17. decembris), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) un pagarina tā piemērošanu (OV L 322, 18.12.2018., 25. lpp.).
         
            (3)  Politikas un drošības komitejas Lēmums (KĀDP) 2016/1634 (2016. gada 30. augusts) par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2016) (OV L 243, 10.9.2016., 10. lpp.).
         
            (4)  Politikas un drošības komitejas Lēmums (KĀDP) 2019/2077 (2019. gada 28. novembris), ar ko pagarina Eiropas Savienības Integrētas robežu pārvaldības palīdzības misijas Lībijā (EUBAM Libya) misijas vadītāja pilnvaru termiņu (EUBAM Libya/1/2019) (OV L 316, 6.12.2019., 32. lpp.).